Diari Oficial de la Generalitat Valenciana


Sumari del DOGV 6237, del 31-03-2010 (2010/3144)

RESOLUCIÓ de 26 de febrer de 2010, de la Direcció General d'Energia, per la qual s'atorga a Gas Natural Cegás, SA, l'autorització administrativa i l'aprovació del projecte d'execució i l'addenda I per a la construcció de les instal·lacions corresponents al gasoducte interprovincial de gas natural denominat Antena a la Mancomunitat de les Valls i les seues instal·lacions auxiliars, als termes municipals d'Almenara i Benavites. Expedients CBREDE 2009/1/12 i CBREDE/2009/3/46.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6237

Data del DOGV
:   31-03-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/3144


Data del document
:   26-02-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 26 de febrer de 2010, de la Direcció General d'Energia, per la qual s'atorga a Gas Natural Cegás, SA, l'autorització administrativa i l'aprovació del projecte d'execució i l'addenda I per a la construcció de les instal·lacions corresponents al gasoducte interprovincial de gas natural denominat Antena a la Mancomunitat de les Valls i les seues instal·lacions auxiliars, als termes municipals d'Almenara i Benavites. Expedients CBREDE 2009/1/12 i CBREDE/2009/3/46. [2010/3144]  
Vist l'expedient amb referència CBREDE 2009/1/12, incoat pel Servici Territorial d'Energia de Castelló, a instància de Gas Natural Cegás, SA, amb domicili als efectes de notificacions al c/ Gravador Esteve, 14, 46253 València, relatiu a la sol·licitud de 15 de maig de 2009, sobre l'autorització administrativa i l'aprovació del projecte d'execució per a la construcció de les instal·lacions corresponents al gasoducte interprovincial de gas natural denominat Antena a la Mancomunitat de les Valls i les seues instal·lacions auxiliars, al terme municipal d'Almenara, a la província de Castelló i al terme municipal de Benavites, província de València.  
S'adjunta exemplar del projecte tècnic d'execució firmat per tècnic competent i visat pel col·legi professional corresponent en data 17 de març de 2009.  
Vist que consta com a antecedent, la Resolució d'esta Direcció General d'Energia, de 26 de febrer de 2008, per mitjà de la qual s'atorga a Gas Natural Distribución, SDG, SA, l'autorització administrativa per a la construcció de les instal·lacions corresponents al gasoducte de gas natural denominat Xilxes-Almenara i les seues instal·lacions auxiliars, als termes municipals de Xilxes, la Llosa i Almenara, a la província de Castelló i s'aprova el projecte tècnic d'execució, les addendes I i II i les seues modificacions.   
Vist que realitzada la informació pública a què fa referència la Llei 34/1998, de 7 d'octubre, del Sector d'Hidrocarburs, i el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà d'anuncis en el Butlletí Oficial de la Província de Castelló de 14 de gener de 2010, en el Diari Oficial de la Comunitat Valenciana de 24 de setembre de 2009 i en els diaris de premsa El Mundo i El Periódico Mediterráneno del dia 28 de setembre de 2009.  
Segons consta en l'expedient remés, no s'han presentat al·legacions a la petició efectuada.  
Vist, que de conformitat amb la sol·licitud efectuada segons el que establix el Reial Decret 1434/2002, s'ha remés a l'Ajuntament d'Almenara, únic afectat pel traçat del gasoducte a la província de Castelló, separata del projecte presentat, en què se sol·licita informe que done conformitat o oposició a l'autorització sol·licitada i, si és el cas, les condicions tècniques procedents, així com sobre l'adaptació d'este al planejament urbanístic que siga d'aplicació, d'acord amb el que disposa l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera, i d'Organització de la Generalitat.  
- Figura en l'expedient l'informe sol·licitat en el qual es manifesta, en síntesi, el següent: 1. Que el traçat projectat es troba afectat per un programa d'actuació urbanística denominat Montealmenara 3, el qual es troba aprovat per l'Ajuntament i haurà de tindre el consentiment previ de l'agent urbanitzador. 2. Que la xarxa de distribució proposada ha de discórrer en tot el seu traçat per calçada i en tot cas, la profunditat de la clava de la canalització no haurà de ser inferior a 1,20 metres. 3. Que haurà d'aportar-se un conveni subscrit per l'agent urbanitzador de Montealmenara 3 i Cegás en el qual s'expressen les condicions al traçat proposat. 4. S'haurà de sol·licitar la llicència municipal corresponent.  
Traslladat el mencionat informe l'empresa sol·licitant, va presentar escrit en el qual indica, en síntesi, el següent:  
1. Que la profunditat mínima indicada en el projecte complix la legislació aplicable i sobre este criteri general es valoraran les indicacions dels organismes públics competents, s'atendrà la corresponent llicència municipal d'obres i la valoració de les seues condicions abans de l'inici de l'obra, i s'ampliarà la profunditat de la canalització en cas necessari. 2. Que acompanya el conveni de col·laboració entre l'empresa distribuïdora i l'agent urbanitzador.  
Remeses les indicacions de l'empresa sol·licitant a l'Ajuntament, aporta un nou informe en què indica que no hi ha objeccions a la instal·lació, que traslladat a Gas Natural Cegás, SA, és acceptat per la mencionada empresa.  
Vist que de conformitat amb el que establixen els articles 80 i 98 del referit Reial Decret 1434/2002, es va remetre separata del projecte, que conté les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats. D'acord amb la documentació que es troba en l'expedient, concretament a:  
- Telefónica de España, SAU, ha remés l'informe sol·licitat i mostra la seua conformitat a la instal·lació, sempre que es complisquen les distàncies de seguretat en els encreuaments i el paral·lelisme amb les seues canalitzacions.  
- Iberdrola Distribución Eléctrica, SAU, indica en el seu informe que la instal·lació no afecta xarxes subterrànies de la seua propietat.  
Traslladats els mencionats escrits a l'empresa sol·licitant, manifesta la seua acceptació i conformitat.  
Vist l'expedient amb referència CBREDE 2009/3/46 incoat pel Servici Territorial d'Energia de València, a instància de Gas Natural Cegás, SA, amb domicili als efectes de notificacions al c/ Gravador Esteve, 14, 46896 València, relatiu a la sol·licitud de 2 d'abril de 2009, sobre l'autorització administrativa i l'aprovació del projecte d'execució per a la construcció de les instal·lacions corresponents al gasoducte interprovincial de gas natural denominat Antena a la Mancomunitat de les Valls i les seues instal·lacions auxiliars, al terme municipal d'Almenara, a la província de Castelló i al terme municipal de Benavites, província de València.  
S'adjunta exemplar del projecte tècnic d'execució firmat per tècnic competent i visat pel col·legi professional corresponent en data 17 de març de 2009.  
Vist que realitzada la informació pública a què es fa referència en la Llei 34/1998, de 7 d'octubre, del Sector d'Hidrocarburs, i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà d'anuncis en el Butlletí Oficial de la Província de València de 19 de juny de 2009, en el Diari Oficial de la Comunitat Valenciana de l'11 de juny de 2009 i en els diaris de premsa El Mundo i ABC del dia 19 de juny de 2009.  
Segons consta en l'expedient remés, no s'han presentat al·legacions a la petició efectuada.  
Vist, que de conformitat amb la sol·licitud efectuada segons el que establix el Reial Decret 1434/2002, s'ha remés a l'Ajuntament de Benavites, únic afectat pel traçat del gasoducte a la província de València, separata del projecte presentat, en què se sol·licita informe que done conformitat o oposició a l'autorització sol·licitada i, si és el cas, les condicions tècniques procedents, així com sobre l'adaptació d'este al planejament urbanístic que siga d'aplicació, d'acord amb el que disposa l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera, i d'Organització de la Generalitat.  
- Figura en l'expedient l'informe sol·licitat en el qual es manifesta, en síntesi, el següent: 1. Que pel que fa a la reposició de la capa d'aglomerat de la canalització, que discorre pel nucli urbà de Benavites, l'amplària mínima de la capa de trànsit serà de 3 metres. 2. S'haurà d'estudiar una nova ubicació de l'armari denominat ERM MOP-4/MOP-0,8 BI-1, ja que en la prevista es reduïx notablement l'amplària lliure de la vorera i l'impacte visual és elevat, ja que es tracta de l'entrada principal de la població.  
Traslladat el mencionat informe l'empresa sol·licitant, va presentar escrit de data 17 de juliol de 2009, en el qual indica, en síntesi, el següent:  
- Que la reposició de la zona afectada que es preveu en el projecte d'execució manté un criteri general en aplicació de la legislació vigent i sobre este, es valoraran les indicacions dels organismes públics competents, i s'atendrà la corresponent llicència municipal d'obres i la valoració de les seues condicions abans de l'inici de l'obra. 2. Que respecte a la ubicació de l'armari de regulació, s'ha previst amb l'Ajuntament un nou emplaçament, motiu de l'addenda que s'acompanya.  
Vist que de conformitat amb el que establixen els articles 80 i 98 del referit Reial Decret 1434/2002, se va remetre separata del projecte, que conté les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats. D'acord amb la documentació que es troba en l'expedient, concretament a:  
- Confederació Hidrogràfica del Xúquer, sobre creuament subterrani de llit públic en el barranc de l'Arquet de Quartell al terme municipal de Benavites, remet l'informe sol·licitat, i autoritza l'afectació amb les condicions que este conté.   
- Telefónica de España, SAU, ha remés l'informe sol·licitat que mostra la seua conformitat a la instal·lació, sempre que es complisquen les distàncies de seguretat en els encreuaments i el paral·lelisme amb les seues canalitzacions.  
- Iberdrola Distribución Eléctrica, SAU, sense que figure en l'expedient manifestació respecte d'això, a pesar de la reiteració efectuada pel Servici Territorial d'Energia.  
Traslladats els mencionats escrits a l'empresa sol·licitant, manifesta la seua acceptació i conformitat.  
Vist el contingut de l'escrit de 17 de juliol de 2009 presentat per Gas Natural Cegás, SA, que acompanya addenda al projecte presentat firmada per tècnic competent i visada pel col·legi oficial corresponent en data 13 de juliol de 2009.  
Vist, que de conformitat amb el que establix el Reial Decret 1434/2002, s'ha remés a l'Ajuntament de Benavites, la separata de l'addenda al projecte presentat, en què se sol·licita informe que done conformitat o oposició a l'autorització sol·licitada i, si és el cas, les condicions tècniques procedents, així com sobre l'adaptació d'este al planejament urbanístic que siga d'aplicació, d'acord amb el que disposa l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera, i d'Organització de la Generalitat.  
No figura en l'expedient contestació pel mencionat Ajuntament, a pesar de la reiteració realitzada pel Servici Territorial.  
Vist que de conformitat amb el que establixen els articles 80 i 98 del referit Reial Decret 1434/2002, es va remetre separata de l'addenda al projecte, que conté les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats. D'acord amb la documentació que es troba en l'expedient, concretament a:  
- Telefónica de España, SAU, ha remés l'informe sol·licitat que mostra la seua conformitat a la instal·lació, sempre que es complisquen les distàncies de seguretat en els encreuaments i el paral·lelisme amb les seues canalitzacions.  
- Iberdrola Distribución Eléctrica, SAU, no consta en l'expedient manifestació respecte d'això, a pesar de la reiteració efectuada pel Servici Territorial d'Energia.  
Traslladat el mencionat escrit a l'empresa sol·licitant, manifesta la seua acceptació i conformitat.  
Vist que Gas Natural Cegás, SA, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Vist que, d'acord amb la sol·licitud, el projecte i l'addenda I presentats, la finalitat que es perseguix amb la construcció d'esta instal·lació és dotar d'infraestructura gasista, com a energia alternativa, facilitar el desenvolupament industrial, la diversificació energètica i la millora en el subministrament per a eixa zona geogràfica.  
Vist que els Servicis Territorials d'Energia de Castelló i València, encarregats de la instrucció dels expedients de sol·licitud, han informat favorablement esta.  
Atés que l'article 75.2 del Reial Decret 1434/2002, de 27 de desembre, establix que les autoritzacions a què es referix este títol seran atorgades, sense perjuí de les concessions i autoritzacions que siguen necessàries, d'acord amb altres disposicions que resulten aplicables, i en especial les relatives a l'ordenació del territori i al medi ambient.   
Atés que hi ha entre la totalitat de les sol·licituds presentades per a la construcció de les instal·lacions corresponents al gasoducte interprovincial de gas natural denominat Antena a la Mancomunitat de les Valls i les seues instal·lacions auxiliars, íntima connexió als efectes de la resolució, es procedix a l'acumulació, de conformitat amb el que disposa l'article 73 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que determina que l'òrgan administratiu que inicie o tramite un procediment, qualsevol que haja sigut la forma de la iniciació, podrà disposar l'acumulació a altres amb els quals guarde identitat substancial o íntima connexió.  
Atés que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Atorgar l'autorització administrativa a l'empresa Gas Natural Cegás, SA, per a la construcció de les instal·lacions corresponents al gasoducte interprovincial de gas natural denominat Antena a la Mancomunitat de les Valls i les seues instal·lacions auxiliars, al terme municipal d'Almenara, a la província de Castelló i al terme municipal de Benavites, província de València.  
Esta autorització quedarà sotmesa a les condicions que figuren a continuació:  
1. El titular de la instal·lació constituirà en el termini d'un mes una garantia per valor de l'import del dos per cent del pressupost diferenciat per a cada província, 1.943,24 euros a Castelló i 822,85 euros a València de les instal·lacions afectades que figuren en esta resolució, per a garantir el compliment de les seues obligacions, segons assenyala l'article 82 del Reial Decret 1434/2002, de 27 de desembre, regulador de les activitats de transport, distribució, comercialització, subministrament i procediments d'autorització d'instal·lacions de gas natural. La dita fiança es constituirà en la Tresoreria del Servici Territorial de Castelló i València, respectivament, de la Conselleria d'Economia, Hisenda i Ocupació, de conformitat amb l'Orde de 14 de febrer de 1986, i l'Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular d'esta autorització, amb la sol·licitud prèvia, una vegada que els servicis territorials d'Energia de Castelló i València i de forma independent, formalitzen l'acta de posada en marxa de les instal·lacions a què es referix esta resolució i l'interessat justifique el compliment de les obligacions derivades d'esta autorització.  
2. La companyia Gas Natural Cegás, SA, complirà estrictament les obligacions que s'assenyalen en l'article 74 de la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
3. El titular d'esta autorització disfrutarà, com a distribuïdor, dels drets que assenyala l'article 75 de la Llei 34/1998, de 7 d'octubre, del Sector d'Hidrocarburs.  
4. Esta autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
5. Esta autorització s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, modificat per l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
6. Esta autorització s'atorga sense perjuí de tercers i deixa fora de perill els drets particulars.  
7. Serà causa de revocació d'esta autorització:  
- L'incompliment de la constitució del depòsit de garantia en la forma i el termini assenyalat en estes condicions.  
- L'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Segon  
Aprovar el projecte d'execució i l'addenda del gasoducte denominat Antena a la Mancomunitat de les Valls i les seues instal·lacions auxiliars, firmats per tècnic competent i visats pel col·legi professional corresponent en dates respectives de 17 de març de 2009 i 13 de juliol de 2009, les característiques principals dels quals es mencionen a continuació i sotmetre'l a les condicions que igualment s'indiquen:  
- Tipus de gas: gas natural  
- Punt de connexió:  
Xarxa de gas existent de Gas Natural Cegás, SA, situada al començament del camí de Segorbe al terme municipal d'Almenara, província de Castelló.  
- Traçat:  
Des del referit punt de connexió, en la posició vàlvula d'inici, recorre cap al sud a través del camí de Segorbe, al costat d'una parcel·la privada, travessa el límit del terme municipal d'Almenara (Castelló) per a arribar al terme municipal de Benavites (València), travessa el nucli urbà pels vials Ronda Nord, la instal·lació de l'armari de regulació i mesura, i continua per l'avinguda de les Valls, en rasa compartida, per a finalitzar en la vàlvula de connexió que es troba situada al costat del camí Quartell.  
- Canonades:  
La longitud total és de 2.250 m, amb pressió MOP 4(1), soterrades a una profunditat sobre la generatriu superior, com a mínim de 1,00 m en la part d'esta canonada, de 0,80 m en zones rural i de calçada i de 0,60 m en voreres, amb les particularitats contingudes en l'informe de l'Ajuntament d'Almenara i acceptades per l'empresa peticionària.   
La canonada és de polietilé PE-100, qualitat SDR 11, i el diàmetre de 200 mm i grossària 11 mm.  
- Armari de regulació i mesura AR-9 (ARM)  
Situat al costat de l'encreuament del vial Ronda Nord i l'avinguda de les Valls, amb rang de pressió MOP-4/MOP-0,4(1), amb una pressió d'entrada màxima de 4 bar i d'eixida 0,4 bar.  
- Instal·lacions auxiliars:  
· Protecció catòdica, per mitjà d'un sistema de protecció activa, consistent a unir l'estructura (conducció i instal·lacions) al pol negatiu d'una font de corrent continu. Es tracta d'un transforectificador, el pol positiu del qual està connectat al llit anòdic o dispersiu, al costat del sistema ja instal·lat.  
· Vàlvules de seccionament i derivació, vàlvules de tall tipus bola o esfera  
· Sistema de comunicació i telecontrol, a través d'un cable de telecomunicacions dielèctric de fibres òptiques, instal·lat en conducte de polietilé.  
· Les instal·lacions elèctriques seran les necessàries en cada moment per al funcionament correcte del sistema i compliment de la legislació específica d'aplicació.   
- Pressupost:  
· Província de Castelló: 97.161,27 euros.  
· Província de València: 41.142,72 euros.  
· Pressupost total: 138.303,99 euros.  
Les condicions a què està sotmesa la mencionada aprovació són les següents:  
1. Les obres hauran de realitzar-se d'acord amb el projecte i addenda presentats, amb les variacions que si és el cas se sol·liciten i autoritzen.  
2. El titular de l'esmentada instal·lació donarà compte de l'acabament de les obres al Servici Territorial de la província corresponent, als efectes de reconeixement, presentarà el certificat de direcció oportú, subscrit per tècnic competent i visat pel col·legi oficial corresponent.  
3. El titular de la instal·lació notificarà per escrit al Servici Territorial d'Energia de Castelló i de València el començament dels treballs per a efectuar inspeccions d'estos, en cas de considerar-ho convenient.  
4. L'administració deixarà sense efecte esta resolució en qualsevol moment en el cas que s'observe l'incompliment de les condicions imposades per esta. En els dits supòsits, l'administració, amb l'expedient previ oportú, acordarà l'anul·lació de l'autorització amb totes les conseqüències d'orde administratiu i civil que es deriven, segons les disposicions legals vigents.  
5. El titular de la instal·lació haurà de tindre en compte en l'execució del projecte les condicions imposades pels organismes afectats, totes les quals se li van notificar oportunament i van ser acceptades.  
6. El termini d'execució de les obres serà de sis mesos a partir de la notificació d'esta resolució. No obstant això, amb anterioritat a la finalització del dit termini, Gas Natural Cegás, SA, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.  
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
(1) MOP= màxima pressió d'operació en bars  
València, 26 de febrer de 2010.- El director general d'Energia: Antonio Cejalvo Lapeña.